Viborger Samler, 1839-02-28
Udenlandske Efterretninger. Belgien. Fra Brussel meldes under 19de Febr. Endnu førend Nationalpalladsets Dørre aabnedes, var Folkemængden, der allerede om Morgenen havde samlet sig fra Parken til Nationens Palads, voxet saaledes, at Hoved sluttede sig til Hoved og Færdselen var spærret. Allerede Kl. 11 holdt nogle Compagnier af det andet Jnfanteriregiment, fuldkommen slagfærdige, Vagt udenfor Congreshuset; Piquets af Guider og Gensdarmer understøttede dem og alle Troppernes Overofficierer vare tilstede. Gen Benzen, Brus sels Militairgouverneur, besøgte, ledsaget af sin Stab, alle Poster. J det Øieblik Nationalpaladsets Dørre aabnedes, vare i kortere Tid end 5 Minuter Tribunerne tættrængt fyldte med Tilhørere. Kl. 1 3/4 indtoge det diplomatiske Corps's Medlemmer deres Pladser. Herpaa (Kl. 2) viste sig Repræsentanterne næsten ganske fuldtallige, Ministrene (Kl. 2 1/4, paa hvem Alles Øine hvilte, Kl. 2 1/2 indtog Præsidenten sin Stol og Kl. 2 besteeg Udenrigsministeren Talestolen og holdt med svag zittrende Stemme et Foredrag, der sluttede med følgende Lovudkast: J Vi Leopold a. have befalet vor Minister at forelægge Kammeret følgende Lovudkast. J Betragtning af, at de Befuldmægtigede fra de fem i London til Conferencen forenede Medlemmer have ved Acterne af 23de Jan. 1839 foreslaaet Belgien og Holland Grundvolden til en Adskillelse mellem begge Lande, have vi med Hensyn til § 68 i Constitutionen og Loven af 7de Septbr. 1831 i Forening med Kamrene besluttet og befalet Følgende: Eneste Artikel, Kongen er befuldmægtiget til at antage og undertegne de Tractater, der regulere Adskillelsen mellem Holland og Belgien, under de Jndskrænkninger, Betingelser og Forbeholdenheder, som Hs. Maj. anseer nødvendige og gavnlige for Landets Vel. (Undertegnet) Leopold. Contrasiqueret af Ministrene de Theux, Willmar og Nothomb. 11 Vi Leopold &c. Betragtning af § 1, Art. 4 i Constitutionen, indeholdende, hvorledes en belgisk Borgers Egenskab erhverves, erholdes og tabes, efter de Regler, der ved Borgerloven ere fastsatte, have vi i Forening med Kamrene besluttet og befalet: Her følge tvende Artikler; ifølge den Første af disse forblive alle Beboere af de Deele af Gebetet, der skulle aftrædes Belgien, naar de inden 6 Maaneder producere en af deres Øvrighed attesteret Erklæring, at de, for at nyde nærværende Lovs Velgierning, ville flytte deres Boliger over paa det belgiske Riges Gebeet, i Besiddelse af deres Borgerret. Den anden Artikel tilsikkrer alle Medlemmer af de dømmende og administrative Autoriteter, der gjøre Brug af den første Artikel, 2/3 af deres hidtilværende Jndtægt, indtil de erholde anden Ansættelse. (Undertegnet som ovenfor). – Den Beretning, der forudgik disse Lovforslag, begynder med, at Regjeringen har den Overbeviisning, at den ikke, uden at opoffre Landets Vel, har kunne undlade at bede Kamrene og Fuldmagt til at undertegne Tractaten af 23de Jan og slutter med, at saa haarde og skadelige de Betingelser ere, ved hvilke man kjøber Freden, saa vist er det paa den anden Side, at Nationer ligesaalidt som Jndivider kunne tvinges til at præstere det Umulige. Ligesom Revolutionen af 1830 er prellet tilbage fra Luxemburgs og Mastrichts Mure, ligesaalidt kan Belgien gjøre Conferencens Acter, Magternes Enighed uvirksom. Alt hvad man kan gjøre for de Jndvaaneres Vel, der ville blive forenede med Belgien, vil skee med Jver. Nu var det Kammerets Sag at tage Bestemmelse angaaende Antagelsen af den fremlagte Fredstractat, ved Raadslagningen at have saavel Jndividets som det Heles Vel for Øie og at forbinde et modent Overlæg med Nødvendigheden af Afgjørelsen for saamange af Landets Jnteresser. – Mødet var høist stormende; enkelte Yttringer af Misbilligelse hørtes fra Tribunerne; af Repræsentanterne viste kun Faa Spor til Misfornøielse. – Le Moniteur af samme Dato melder Hr. de Merodes Dimission som Statsminister og interimistisk Finantsminister. Alle de talrigt forstærkede Tropper vare consignerede i Casernerne; Cavalleriet havde opsadlet og Kanonerne stode forspændte. Udenfor Prindsen af Oraniens Palads stode et Batteri ridende Artilleri, et Batteri Feldtskyts og sex Tolvpundinger, i Alt 32 Kanoner. - Tvende Proclamationer uddeeltes i Brüssels Gader, den ene til Armeen (i det franske Sprog) med Overskrift: "Vi ere solgte, men endnu ikke udleverede." J denne hedder det: "Eders Pligter som Militaire ere agtværdige, men der gives endnu helligere. Fødte i Landet, ophøre J ikke med at tilhøre Landet; inden J bleve Soldater, vare J Belgiere, vare J frie Borgere. . . . J, der udgjøre den meest energiske Deel af Folket, J skulde forblive uvirksomme med Geværet ved Foden ved Tilintetgjørelsen af vor Nationalitet og vor Ære, hvormed Nogles Feighed og Andres Forræderi ville brændemærke os" Den anden Proclamation er i det flamske Sprog og rettet til Folket i den meest exalterede Stil; den overøser alle de Fyrster, hvis Befuldmægtigede have taget Deel i Londonerconferencen, med Fornærmelser. - J Leiren ved Beverloo er arresteret en Snedkersvend, som opdagedes at være en forklædt hollandsk Jngenieurofficier.